คือมีเพศสัมพันธ์กับแฟนวันที่ 8 กันยา ใส่ถุงยางอนามัย ไม่หลุดไม่รั่ว ทานยาคุมฉุกเฉินวันที่ 9 กันยา วันนี้ 16 ก.ย. เมนส์ยังไม่มา มีประจำเดือนครั้งล่าสุด 7 สิงหาค่ะ ควรทำยังไงดีคะ
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ประมาณ 2%-18% แต่หากได้ทานยาคุมฉุกเฉินร่วมไปด้วย โดยทานยาภายใน 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85% ดังนั้น โอกาสที่จะตั้งครรภ์นั้นถือว่าค่อนข้างน้อยการที่ประจำเดือนยังไม่มาจึงอาจเกิดจากสาเหตุอื่นๆ เช่น1. ผลของยาคุมฉุกเฉิน อาจทำให้ประจำเดือนเลื่อนออกไปได้2. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบายแนะนำให้ลองตรวจหาการตั้งครรภ์ดูก่อน หากตรวจไม่พบจะได้ไม่ต้องกังวล และให้รอประจำเดือนไปอีกซักระยะค่ะ